ระเบียบคณะกรรมการพิจารณาค่าตอบแทนผู้เสียหายระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาว่าด้วยคณะอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาพ.ศ. ๒๕๕๙ อาศัยอำนาจตามความในมาตรา๔ และมาตรา ๘ แห่งพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาพ.ศ. ๒๕๔๔ และมาตรา ๑๔/๑ แห่งพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ. ๒๕๔๔ซึ่งแก้ไขเพิ่มเติมโดยพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา (ฉบับที่ ๒) พ.ศ. ๒๕๕๙คณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ว่าด้วยคณะอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้คำขอ หมายความว่า คำขอรับค่าตอบแทน หรือค่าทดแทนหรือค่าใช้จ่ายผู้มีสิทธิยื่นคำขอ หมายความว่า ผู้เสียหาย จำเลยหรือทายาทคณะกรรมการ หมายความว่าคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาคณะอนุกรรมการ หมายความว่าคณะอนุกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาสำนักงาน หมายความว่าสำนักงานช่วยเหลือทางการเงินแก่ผู้เสียหายและจำเลยในคดีอาญาหรือหน่วยงานอื่นที่คณะกรรมการประกาศกำหนดตามมาตรา๒๒ วรรคสอง แห่งพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ. ๒๕๔๔ ซึ่งแก้ไขเพิ่มเติมโดยพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา (ฉบับที่ ๒) พ.ศ. ๒๕๕๙ผู้อำนวยการ หมายความว่าผู้อำนวยการสำนักงานช่วยเหลือทางการเงินแก่ผู้เสียหายและจำเลยในคดีอาญาหรือผู้อำนวยการ หรือหัวหน้าหน่วยงานอื่นซึ่งเป็นข้าราชการในสังกัดกระทรวงยุติธรรมที่คณะกรรมการมอบหมายให้ปฏิบัติหน้าที่ตามระเบียบนี้เจ้าหน้าที่ หมายความว่า ข้าราชการ พนักงานราชการหรือบุคคลใดที่ได้รับมอบหมายจากสำนักงานช่วยเหลือทางการเงินแก่ผู้เสียหายและจำเลยในคดีอาญาให้ปฏิบัติหน้าที่ตามระเบียบนี้พนักงานเจ้าหน้าที่หมายความว่า ผู้ซึ่งรัฐมนตรีแต่งตั้งให้ปฏิบัติการตามระเบียบนี้ข้อ๔ ให้ประธานกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาเป็นผู้รักษาการตามระเบียบนี้และมีอำนาจตีความและวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑คณะอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ข้อ๕ จำนวนคณะอนุกรรมการในเขตพื้นที่กรุงเทพมหานครหรือในเขตพื้นที่นอกกรุงเทพมหานครจะมีกี่คณะให้คณะกรรมการพิจารณาแต่งตั้งตามความเหมาะสมโดยคำนึงถึงปริมาณคำขอที่เกิดขึ้นในเขตพื้นที่นั้นข้อ๖ ในเขตพื้นที่กรุงเทพมหานครให้คณะกรรมการแต่งตั้งคณะอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ประกอบด้วย(๑)ผู้ทรงคุณวุฒิซึ่งคณะกรรมการแต่งตั้งจากผู้มีความรู้ความเชี่ยวชาญด้านการคุ้มครองสิทธิเสรีภาพด้านกระบวนการยุติธรรม ด้านการบริหารงานยุติธรรม ด้านนิติศาสตร์หรือด้านสังคมสงเคราะห์ เป็นประธานอนุกรรมการ(๒)ผู้ทรงคุณวุฒิซึ่งคณะกรรมการแต่งตั้งจากผู้มีความรู้ความเชี่ยวชาญด้านการคุ้มครองสิทธิเสรีภาพด้านกระบวนการยุติธรรม ด้านการบริหารงานยุติธรรม ด้านนิติศาสตร์หรือด้านสังคมสงเคราะห์ จำนวนไม่เกินห้าคน เป็นอนุกรรมการ(๓)ผู้ทรงคุณวุฒิซึ่งคณะกรรมการแต่งตั้งจากผู้มีความรู้ความเชี่ยวชาญด้านการประกันภัยและด้านการแพทย์จำนวนด้านละหนึ่งคน เป็นอนุกรรมการ(๔)ผู้แทนกรมคุ้มครองสิทธิและเสรีภาพ จำนวนหนึ่งคน เป็นอนุกรรมการให้คณะกรรมการแต่งตั้งผู้อำนวยการเป็นเลขานุการและให้ผู้อำนวยการแต่งตั้งข้าราชการหรือพนักงานราชการซึ่งมีคุณวุฒิไม่ต่ำกว่าปริญญาตรีในสังกัดกรมคุ้มครองสิทธิและเสรีภาพเป็นผู้ช่วยเลขานุการไม่เกินสองคนข้อ๗ ในเขตพื้นที่นอกกรุงเทพมหานครให้คณะกรรมการแต่งตั้งคณะอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ประกอบด้วย(๑)ผู้แทนสำนักงานอัยการสูงสุด เป็นประธานอนุกรรมการ(๒)ผู้แทนกรมคุ้มครองสิทธิและเสรีภาพ จำนวนหนึ่งคน เป็นอนุกรรมการ(๓)ผู้แทนส่วนราชการหรือหน่วยงานของรัฐในเขตพื้นที่ซึ่งมีภารกิจด้านกระบวนการยุติธรรมด้านการบริหารงานยุติธรรม ด้านการปกครอง หรือด้านสังคมสงเคราะห์ซึ่งคณะกรรมการกำหนดจำนวนไม่เกินสามคน เป็นอนุกรรมการ(๔)ผู้แทนส่วนราชการหรือหน่วยงานของรัฐในเขตพื้นที่ซึ่งมีภารกิจด้านการประกันภัยและด้านการแพทย์ซึ่งคณะกรรมการกำหนด จำนวนด้านละหนึ่งคนเป็นอนุกรรมการ(๕)ผู้ทรงคุณวุฒิซึ่งคณะกรรมการแต่งตั้งจากผู้มีความรู้ความเชี่ยวชาญด้านการคุ้มครองสิทธิเสรีภาพด้านนิติศาสตร์ หรือด้านสังคมสงเคราะห์ จำนวนไม่เกินสองคน เป็นอนุกรรมการให้คณะกรรมการแต่งตั้งผู้อำนวยการเป็นเลขานุการและให้ผู้อำนวยการแต่งตั้งข้าราชการหรือพนักงานราชการซึ่งมีคุณวุฒิไม่ต่ำกว่าปริญญาตรีในสังกัดกรมคุ้มครองสิทธิและเสรีภาพเป็นผู้ช่วยเลขานุการไม่เกินสองคนข้อ๘ กรณีที่คณะกรรมการเห็นสมควรให้แต่งตั้งคณะอนุกรรมการในเขตพื้นที่นอกกรุงเทพมหานครเพิ่มเติมขึ้นจากคณะอนุกรรมการที่คณะกรรมการได้แต่งตั้งไว้แล้วตามข้อ ๗คณะกรรมการอาจแต่งตั้งคณะอนุกรรมการที่มีองค์ประกอบตามข้อ ๖ในเขตพื้นที่นอกกรุงเทพมหานครด้วยก็ได้ข้อ๙ อนุกรรมการผู้ทรงคุณวุฒิต้องมีคุณสมบัติและไม่มีลักษณะต้องห้ามดังต่อไปนี้(๑)มีสัญชาติไทย(๒)มีอายุไม่ต่ำกว่าสามสิบห้าปีบริบูรณ์(๓)ไม่เป็นผู้ดำรงตำแหน่งทางการเมือง สมาชิกสภาท้องถิ่น ผู้บริหารท้องถิ่นกรรมการหรือผู้ดำรงตำแหน่งที่รับผิดชอบในการบริหารพรรคการเมืองที่ปรึกษาพรรคการเมือง หรือเจ้าหน้าที่ในพรรคการเมือง(๔)ไม่เป็นบุคคลล้มละลาย(๕)ไม่เป็นคนไร้ความสามารถหรือเสมือนไร้ความสามารถ(๖)ไม่เคยต้องคำพิพากษาถึงที่สุดให้จำคุกไม่ว่าจะได้รับโทษจำคุกจริงหรือไม่ เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๗)ไม่เคยถูกไล่ออก ปลดออก หรือให้ออกจากราชการ หน่วยงานของรัฐหรือรัฐวิสาหกิจเพราะกระทำผิดวินัยข้อ๑๐ ให้อนุกรรมการผู้ทรงคุณวุฒิมีวาระอยู่ในตำแหน่งคราวละสองปีนับแต่วันที่ได้รับแต่งตั้งและอาจได้รับแต่งตั้งใหม่อีกได้แต่ต้องไม่เกินสองวาระติดต่อกันเมื่อครบกำหนดวาระตามวรรคหนึ่งหากยังมิได้มีการแต่งตั้งอนุกรรมการผู้ทรงคุณวุฒิขึ้นใหม่ให้อนุกรรมการผู้ทรงคุณวุฒิซึ่งพ้นจากตำแหน่งตามวาระนั้นอยู่ในตำแหน่งเพื่อปฏิบัติหน้าที่ต่อไปจนกว่าอนุกรรมการผู้ทรงคุณวุฒิซึ่งได้รับแต่งตั้งใหม่เข้ารับหน้าที่แต่ต้องไม่เกินเก้าสิบวันนับแต่วันที่ผู้นั้นพ้นจากตำแหน่งตามวาระในกรณีที่อนุกรรมการผู้ทรงคุณวุฒิตามวรรคหนึ่งพ้นจากตำแหน่งก่อนครบวาระให้ดำเนินการแต่งตั้งอนุกรรมการผู้ทรงคุณวุฒิแทนภายในเก้าสิบวันนับแต่วันที่ตำแหน่งอนุกรรมการผู้ทรงคุณวุฒินั้นว่างลงและให้ผู้ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของอนุกรรมการผู้ทรงคุณวุฒิซึ่งตนแทนในกรณีที่วาระของอนุกรรมการผู้ทรงคุณวุฒิที่พ้นจากตำแหน่งก่อนครบวาระเหลืออยู่ไม่ถึงเก้าสิบวันจะไม่ดำเนินการแต่งตั้งอนุกรรมการผู้ทรงคุณวุฒิแทนตำแหน่งที่ว่างนั้นก็ได้และในการนี้ให้คณะอนุกรรมการประกอบด้วยอนุกรรมการเท่าที่เหลืออยู่ข้อ๑๑ นอกจากการพ้นจากตำแหน่งตามวาระให้อนุกรรมการผู้ทรงคุณวุฒิพ้นจากตำแหน่ง เมื่อ(๑)ตาย(๒)ลาออก(๓)ขาดคุณสมบัติหรือมีลักษณะต้องห้ามตามข้อ ๙(๔)คณะกรรมการให้ออกจากตำแหน่ง เพราะบกพร่องหรือไม่สุจริตต่อหน้าที่มีความประพฤติเสื่อมเสียหรือหย่อนความสามารถข้อ๑๒ ให้นำความในข้อ ๙ ข้อ ๑๐ และข้อ๑๑ มาใช้บังคับกับประธานอนุกรรมการผู้ทรงคุณวุฒิตามข้อ ๖ (๑) ด้วยข้อ๑๓ การประชุมของคณะอนุกรรมการต้องมีอนุกรรมการมาประชุมไม่น้อยกว่ากึ่งหนึ่งของจำนวนอนุกรรมการทั้งหมดจึงจะเป็นองค์ประชุมในการประชุมคราวใดถ้าประธานอนุกรรมการไม่อยู่ในที่ประชุมหรือไม่อาจปฏิบัติหน้าที่ได้ให้อนุกรรมการที่มาประชุมเลือกอนุกรรมการคนหนึ่งเป็นประธานในที่ประชุมมติที่ประชุมให้ถือเสียงข้างมากของผู้เข้าร่วมประชุมอนุกรรมการคนหนึ่งมีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด ๒อำนาจหน้าที่ ข้อ๑๔ ให้คณะอนุกรรมการมีอำนาจหน้าที่ดังต่อไปนี้(๑)พิจารณาอนุมัติค่าตอบแทน ค่าทดแทนหรือค่าใช้จ่ายตามพระราชบัญญัติค่าตอบแทนผู้เสียหายและค่าทดแทนหรือค่าใช้จ่ายแก่จำเลยในคดีอาญา พ.ศ. ๒๕๔๔ และที่แก้ไขเพิ่มเติมตามที่คณะกรรมการมอบหมาย(๒)พิจารณากลั่นกรองคำขอเพื่อให้ความเห็นและข้อเสนอแนะเกี่ยวกับการกำหนดค่าตอบแทนค่าทดแทน หรือค่าใช้จ่าย เสนอต่อคณะกรรมการ ตามที่คณะกรรมการมอบหมาย(๓)มีหนังสือสอบถามหรือเรียกบุคคลใดมาให้ถ้อยคำหรือให้ส่งเอกสาร หลักฐานที่เกี่ยวข้องหรือข้อมูลหรือสิ่งอื่นใดที่จำเป็นมาเพื่อประกอบการพิจารณา(๔)ปฏิบัติการอื่นใดตามที่คณะกรรมการมอบหมายทั้งนี้อำนาจในการพิจารณาอนุมัติตาม (๑)ของคณะอนุกรรมการแต่ละคณะจะมีเพียงใดให้คณะกรรมการกำหนดไว้ในคำสั่งแต่งตั้งคณะอนุกรรมการนั้นหมวด ๓หลักเกณฑ์ วิธีการและเงื่อนไขการพิจารณาอนุมัติค่าตอบแทน ค่าทดแทนหรือค่าใช้จ่ายของคณะอนุกรรมการ ข้อ๑๕ ภายใต้บังคับข้อ ๑๖ ข้อ ๑๗ และข้อ๑๘ เมื่อคณะอนุกรรมการได้รับรายงานและความเห็นจากผู้อำนวยการแล้วให้คณะอนุกรรมการพิจารณามีคำวินิจฉัย หรือความเห็นและข้อเสนอแนะโดยเร็วข้อ๑๖ กรณีที่คณะกรรมการกำหนดให้คณะอนุกรรมการมีอำนาจพิจารณาอนุมัติค่าตอบแทนผู้เสียหายในคดีอาญาในการพิจารณาคำขอรับค่าตอบแทนผู้เสียหายในคดีอาญาคณะอนุกรรมการต้องคำนึงถึงหลักเกณฑ์ ดังต่อไปนี้(๑)เป็นบุคคลซึ่งได้รับความเสียหายถึงแก่ชีวิตหรือร่างกายหรือจิตใจเนื่องจากการกระทำความผิดอาญาของผู้อื่นตามรายการที่ระบุไว้ท้ายพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ. ๒๕๔๔ และที่แก้ไขเพิ่มเติม(๒)ผู้เสียหายไม่มีส่วนเกี่ยวข้องกับการกระทำความผิดนั้น(๓)การพิจารณากำหนดค่าตอบแทน ให้พิจารณาตามมาตรา ๑๘แห่งพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาพ.ศ. ๒๕๔๔ และกฎกระทรวงกำหนดหลักเกณฑ์ วิธีการและอัตราในการจ่ายค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาพ.ศ. ๒๕๔๖ และที่แก้ไขเพิ่มเติม ประกอบกับแนวทางการพิจารณาจ่ายค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาซึ่งสำนักงานช่วยเหลือทางการเงินแก่ผู้เสียหายและจำเลยในคดีอาญาจัดทำขึ้นโดยได้รับความเห็นชอบจากคณะกรรมการข้อ๑๗ กรณีที่คณะกรรมการกำหนดให้คณะอนุกรรมการมีอำนาจพิจารณาอนุมัติค่าทดแทนและค่าใช้จ่ายแก่จำเลยในคดีอาญาในการพิจารณาคำขอรับค่าทดแทนและค่าใช้จ่ายแก่จำเลยในคดีอาญาคณะอนุกรรมการต้องคำนึงถึงหลักเกณฑ์ดังต่อไปนี้(๑)เป็นบุคคลซึ่งถูกฟ้องต่อศาลว่าได้กระทำความผิดอาญา(๒)เป็นจำเลยที่ถูกดำเนินคดีโดยพนักงานอัยการ(๓)ถูกคุมขังในระหว่างการพิจารณาคดี และ(๔)ปรากฏหลักฐานชัดเจนว่าจำเลยมิได้เป็นผู้กระทำความผิดและมีการถอนฟ้องในระหว่างดำเนินคดีหรือปรากฏตามคำพิพากษาอันถึงที่สุดในคดีนั้นว่าข้อเท็จจริงฟังเป็นยุติว่าจำเลยมิได้เป็นผู้กระทำความผิดหรือการกระทำของจำเลยไม่เป็นความผิด(๕)การพิจารณากำหนดค่าทดแทนและค่าใช้จ่าย ให้พิจารณาตามมาตรา ๒๑แห่งพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาพ.ศ. ๒๕๔๔ และกฎกระทรวงกำหนดหลักเกณฑ์ วิธีการและอัตราในการจ่ายค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญาพ.ศ. ๒๕๔๖ และที่แก้ไขเพิ่มเติม ประกอบกับแนวทางการพิจารณาจ่ายค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา ซึ่งสำนักงานช่วยเหลือทางการเงินแก่ผู้เสียหายและจำเลยในคดีอาญาจัดทำขึ้นโดยได้รับความเห็นชอบจากคณะกรรมการข้อ๑๘ กรณีที่คณะกรรมการกำหนดให้คณะอนุกรรมการพิจารณากลั่นกรองคำขอเพื่อให้ความเห็นและข้อเสนอแนะเกี่ยวกับการกำหนดค่าตอบแทนค่าทดแทน หรือค่าใช้จ่าย เสนอต่อคณะกรรมการ ให้นำหลักเกณฑ์ตามข้อ ๑๖ และข้อ ๑๗มาใช้บังคับกับการพิจารณาคำขอของคณะอนุกรรมการโดยอนุโลมข้อ๑๙ การพิจารณาของคณะอนุกรรมการอาจเรียกให้ผู้มีสิทธิยื่นคำขอมาให้ปากคำเพิ่มเติมหรือให้มีการสอบพยานบุคคลหรือพยานผู้เชี่ยวชาญหรือตรวจสอบข้อมูลเอกสาร วัตถุ หรือสถานที่เพิ่มเติมอีกก็ได้ในการดำเนินการตามวรรคหนึ่งคณะอนุกรรมการอาจมอบหมายให้พนักงานเจ้าหน้าที่ดำเนินการแทนแล้วรายงานให้ทราบก็ได้ข้อ๒๐ เมื่อคณะอนุกรรมการมีคำวินิจฉัยแล้วให้ผู้อำนวยการแจ้งคำวินิจฉัยให้แก่ผู้มีสิทธิยื่นคำขอทราบโดยเร็วในกรณีที่ผู้มีสิทธิยื่นคำขอไม่เห็นด้วยกับคำวินิจฉัยของคณะอนุกรรมการให้มีสิทธิอุทธรณ์ต่อคณะกรรมการภายในสามสิบวันนับแต่วันที่ได้รับแจ้งคำวินิจฉัยตามมาตรา๒๕ วรรคหนึ่ง แห่งพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พ.ศ. ๒๕๔๔ซึ่งแก้ไขเพิ่มเติมโดยพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา (ฉบับที่ ๒) พ.ศ. ๒๕๕๙หมวด ๔การเรียกคืนค่าตอบแทน ข้อ๒๑ กรณีที่ปรากฏในภายหลังต่อเจ้าหน้าที่หรือพนักงานเจ้าหน้าที่ว่าการกระทำที่ผู้เสียหายอาศัยเป็นเหตุในการขอรับค่าตอบแทนนั้นไม่เป็นความผิดอาญาหรือไม่มีการกระทำความผิดเช่นว่านั้นให้เจ้าหน้าที่หรือพนักงานเจ้าหน้าที่แจ้งเหตุดังกล่าวให้ผู้อำนวยการเพื่อรายงานคณะอนุกรรมการทราบต่อไปข้อ๒๒ เมื่อคณะอนุกรรมการได้รับรายงานเหตุตามข้อ๒๑ แล้วให้คณะอนุกรรมการมีหนังสือแจ้งให้ผู้เสียหายคืนค่าตอบแทนที่ได้รับไปให้แก่กรมคุ้มครองสิทธิและเสรีภาพกระทรวงยุติธรรมภายในสามสิบวันนับแต่วันที่ได้รับแจ้ง ทั้งนี้ การมีหนังสือแจ้งให้คืนค่าตอบแทนคณะอนุกรรมการอาจมอบหมายสำนักงานมีหนังสือเพื่อให้ประธานอนุกรรมการเรียกคืนค่าตอบแทนก็ได้และให้คณะอนุกรรมการรายงานผลการดำเนินการให้คณะกรรมการทราบข้อ๒๓ เมื่อปรากฏข้อเท็จจริงตามข้อ ๒๑หากสำนักงานเห็นว่ามีความจำเป็นต้องดำเนินคดีกับผู้เสียหายให้สำนักงานแจ้งต่อกรมคุ้มครองสิทธิและเสรีภาพเพื่อรายงานกระทรวงยุติธรรมทราบซึ่งกระทรวงยุติธรรมอาจมอบหมายให้กรมคุ้มครองสิทธิและเสรีภาพแต่งตั้งข้าราชการในสังกัดกระทรวงยุติธรรมซึ่งมีคุณวุฒิไม่ต่ำกว่าปริญญาตรีทางนิติศาสตร์ หรือพนักงานอัยการดำเนินการใด ๆที่เกี่ยวข้องกับคดีและแจ้งให้ศาลทราบหมวด ๕การรายงานผล ข้อ๒๔ ให้คณะอนุกรรมการรายงานผลการพิจารณาค่าตอบแทนค่าทดแทน หรือค่าใช้จ่ายและสถิติต่าง ๆ ที่เกี่ยวข้องต่อคณะกรรมการทุกเดือนประกาศ ณ วันที่ ๑๖พฤศจิกายน พ.ศ. ๒๕๕๙กรรณิการ์ แสงทองรองปลัดกระทรวงยุติธรรมปฏิบัติราชการแทนปลัดกระทรวงยุติธรรมในตำแหน่งประธานกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาปริยานุช/จัดทำ๙ ธันวาคม ๒๕๕๙วริญา/ตรวจ๙ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘๖ ง/หน้า ๑/๙ ธันวาคม ๒๕๕๙